de da da da da af de de fr en de da da da da da da fr sv da nl de da da nn da da da da da da da da da da da de id da da da en da da da da da da fr sv da nl de da de en da da da da da fr sv da nl de de da da da da da da fr da nn da da cs da da da da da da da da da da da da da da en da da da da da da en da da de de da nb zh la en en nl da en sv da da da da da da da sv da sv sv da da da da da
Oplev den kommende Naturnationalpark Almindingen
Skal jeg have tilladelse til min aktivitet?
Græsning og helårsgræsning i naturen
Hampen Sø og Palsgård Skov
Oplev den kommende Naturnationalpark Almindingen
Europas største landpattedyr, storslåede vådområder og en af Danmarks længste vandreruter. Alt sammen finder du i den kommende Naturnationalpark Almindingen. Naturstyrelsen er i gang med at forberede etableringen af Danmarks kommende naturnationalparker. Få en forsmag på, hvad der venter. Det bliver vildt!
To timer: Det skal du se i den kommende Naturnationalpark Almindingen
Klik dig rundt på nedenstående kort for at læse mere om hvert punkt
1. Oplev forskellen på plantage og naturlig skov
Start turen på parkeringspladsen midt i Bisonskoven på Chr. X’s Vej. Gå forbi den røde bom, og fortsæt ligeud ad skovvejen. Lige her kan du tydeligt se forskellen mellem produktionsskov og en mere naturlig, varieret, lysåben løvskov.
På din højre side er der massevis af plantede rødgraner i samme alder. På din venstre side ser du en mere varieret løvskov og en åben skoveng, som du skal forvente mere af i naturnationalparken. Den varierede skov er levested for langt flere arter end den ensartede plantage.
2. Spot en bison
Her i Bisonskovens 200 hektar store indhegning har der været europæisk bison siden 2012. Den europæiske bison er Europas største landlevende pattedyr. Måske er du heldig at se en på vej gennem skoven?
Rutens længde: 6,5 km. Turen kan slentres på to timer.
Parkering: Du kan parkere på p-plads i Bisonskoven, tæt på Svinemosen. Se p-pladsen på Google Maps
Nu kommer du ud af bisonskoven gennem en låge i hegnet. Hegnet her ligner meget det, der er planlagt i forbindelse med naturnationalparken. Dog bliver det nye hegn løftet ca. 30 cm over jorden, for at de mindre dyr og rådyrene kan passere under. Bisonskovens hegn bliver fjernet, når naturnationalparken står færdig, og så har bisonerne meget mere plads at boltre sig på sammen med dådyr og krondyr.
4. Et særligt træ
Lige efter hegnet drejer du til venstre ad skovvejen. Efter ca. 600 meter kommer du til et kryds, hvor der står en stor, gammel og kroget avnbøg. Det imponerende træ kaldes Karl Hansens bøg, opkaldt efter en tidligere skovfoged i området.
5. Artsrig natur med naturplejedyr
Fortsæt lige over krydset ved avnbøgen og videre ad skovvejen. Efter ca. 300 meter ser du et åbent engområde på din højre hånd. Det er Røverkær, et område med mange forskellige planter, som trives her fordi området holdes åbent af græssende tamkvæg. Husdyrene og deres indhegninger vil man stadig kunne se i årene efter, naturnationalparken står færdig. De fjernes først fra de mest værdifulde naturområder, når vi er sikre på, at hjortevildtet og bisonerne er talrige nok, til at de kan overtage arbejdet.
6., 7. og 8. Løvfrøer i nyt vådområde
Fortsæt forbi Røverkær, og tag første skovvej til højre og derefter til venstre ad den første skovvej. Efter ca. 500 meter når du frem til vådområdet Hagemyr. Hagemyr er et eksempel på naturgenopretning, hvor en rødgranplantage blev fjernet og vandstanden hævet. Selv om det ikke er længere siden end 2016, er området allerede nu et værdifuldt naturområde med et rigt fugleliv samt løvfrøer. Sådanne nye vådområder vil der blive flere af i naturnationalparken.
9. Vandhul til globalt truede insekter
Tag første skovvej til venstre ved Hagemyr og drej efterfølgende til venstre ved næste skovvej og derefter første skovvej til højre. Nu går du ca. en kilometer ad skovvejen Stenløsevej. Læg mærke til det idylliske vandhul, du passerer undervejs. Det blev oprenset i efteråret 2021, fordi det var helt tilgroet. Grunden til oprensningen er, at der i Almindingen findes de vandlevende biller, lys skivevandkalv og bred vandkalv, som er truet på globalt plan, og som vi derfor har en særlig forpligtelse til at passe på. Med flere vådområder i naturnationalparken kan vi yderligere hjælpe disse arter med at overleve. Desuden er der mange andre sjældne insekter, padder og fugle som har glæde af vådområderne.
10. og 11. Tag en tår vand på Højlyngsstien
Nu når du asfaltvejen Chr. X’s Vej, så drej til venstre og fortsæt ligeud. Snart passerer du skovfogedboligen Lindesbjerghus, hvor du kan tage en tår vand ved vandhanen, som er anlagt for at servicere vandrerne på Højlyngsstien og cyklisterne på den regionale cykelrute 22, som også passerer her. Højlyngsstien er med sine 67 km blandt de længste markerede vandreruter i Danmark. Fortsæt ligeud og ind i Bisonskoven hen til parkeringspladsen, som du startede på.
Foto af løvfrø og bred vandkalv: Biopix.dk
Vil du opleve mere?
Du kan læse om flere seværdigheder i naturguiden for hele Almindingen.
Se naturguiden for Almindingen
Se folderen for området
Læs mere om Naturnationalpark Almindingen her
5 arter der får gavn af Naturnationalpark Almindingen
Grøn mosaikguldsmed, trane, lys skivevandkalv, lærkefalk og engperlemorsommerfugl
Hent en printervenlig A3-plakat med arterne
Naturstyrelsen anbefaler, at henvendelse til Naturstyrelsen sker via e-boks, hvis din henvendelse indeholder personfølsomme eller fortrolige oplysninger.
Hvor andet ikke er angivet, er billeder på siden fra colourbox.com
Sender du os en e-mail, vil den blive gemt i vores digitale sagsbehandlingssystem. Læs mere
Indsæt søgeord for at søge på hjemmesiden
Indsæt søgeord for at søge på hjemmesiden